દેશની સર્વોચ્ચ તપાસ સંસ્થા CBIના આલોક વર્માને વડાપ્રધાન નરેન્દ્ર મોદી પરત CBIના ડિરેક્ટર બનાવે તેની અપીલ રાજ્યસભાના સાંસદ સુબ્રમણ્યમ સ્વામીએ નિરમા યુનિવર્સિટી ખાતે પત્રકારોને સંબોધતાં કરી હતી. તેમણે કહ્યું હતું કે,‘વડાપ્રધાન મોદીની સહીથી વર્માને દૂર કરાયા નથી, પરંતુ હવે તેઓ સહી કરીને વર્માને CBIના ડિરેક્ટરપદ પર પુન:સ્થાપિત કરે. મને ડર છે કે જો કોર્ટના આદેશથી આવું થશે તો ભાજપાને મોટું નુકસાન થશે. આલોક વર્મા એક પ્રામાણિક અને રાકેશ અસ્થાના એક ભ્રષ્ટ અધિકારી છે. મારી જોડે આ દાવા અંગેના પૂરતાં પ્રમાણ પણ છે. દેશને અત્યારે પ્રામાણિક અધિકારીઓની અત્યંત જરૂર છે. પ્રામાણિક અધિકારીઓ વિના સરકાર કોઇ પણ લક્ષ્ય હાંસલ કરી શકશે નહીં. છેલ્લાં બે દિવસથી CBI અને EDમાં બનેલી ઘટનાઓ અત્યંત દુખદ છે.’